Opdatering: Tallene i artiklen er fra 1. januar, og er ikke opdateret med de seneste tal fra SSI. Årets første coronatal viser en stigning i antallet af bekræftede tilfælde af coronavirussen. Godt 94.000 har på landsplan fra 31. december til 1. januar ladet sig teste, og af dem er 2.451 testet positiv for coronavirus. Dermed er positivprocenten på 2,6 på landsplan. Jammerbugt Kommune, som i nogen tid har haft det højeste smittetryk i Nordjylland, ser man nu et fald i incidenstallet. Altså det tal som fortæller, hvor mange smittede der er per 100.000 indbyggere. På den tidligere opgørelse fra Satens Seruminstitut var tallet på 336,8, og det er nu faldet til 271,5. Dermed der det ikke længere den kommune med det højeste incidenstal. Det er Morsø Kommune, der har et incidenstal på 291,6. Men der er også gode nyheder at finde i tallene fra Nordjylland. Antallet af indlagte er faldet fra 50 til 48. I Nordjylland er 9.672 personer blevet testet 1. januar, og positivprocenten er blot på 1,7 procent i regionen. Altså væsentligt lavere end på landsplan.

Opsummering:
I Region Nordjylland er positivprocenten  meget lavere end på landsplan.